google/wiki40b huggingface dataset:
Tony Adams

Arsenal

Adams podpísal zmluvu s Arsenalom už ako chlapec v roku 1980. Svoj debut si odbil 5. novembra 1983 proti Sunderlandu štyri týždne po jeho sedemnástich narodeninách.
Spolu s Lee Dixonom, Nigelom Winterburnom a Steve Bouldom tvorili takzvanú "fantastickú štvorku defenzívy." 1. januára 1988 sa stal kapitánom Arsenalu v 21 rokoch, a zostal ním ešte 14 ďalších.
Silná disciplína obrancov Arsenalu bola považovaná za hlavný dôvod výhry dvoch ligových titulov v Premier League a v sezóne 1986-1987 výhry Ligového pohára.
V rokoch 1992-93 sa Tony stal kapitánom Anglicka, pričom vyhral Ligový pohár a double v FA Cupe. Nasledujúceho roku už dvíhal nad hlavu Pohár UEFA.
Napriek týmto úspechom, bojoval s alkoholizmom ktorý začal v polovici 80-tych rokov. 6. mája 1990 mal Tony autonehodu. V krvi mu zistili viac alkoholu ako bolo povolené. 19. novembra toho roku bol uväznený na 4 mesiace. Napriek týmto skutočnostiam pokračoval v pití alkoholu. Počas sezóny 1993-94 bol opitý a spadol zo schodov reštaurácie pričom mu museli lekári zašívať hlavu 29 stehmi.
14. septembra 1996, Tony verejne priznal že je alkoholik a chcel sa liečiť. V priebehu liečby sa učil hrať na piano. Vo svojej autobiografii taktiež spomenul svoje problémy s alkoholom.
Svoj posledný zápas vo farbách Arsenalu odohral v sezóne 2002-03 proti Evertonu. Stal sa druhým hráčom ktorý odohral najviac zápasov za Arsenal a taktiež najúspešnejším kapitánom v klubovej histórii. Jeho číslo 6 na drese dnes oblieka Laurent Koscielny.
9. novembra 2011 mu bola pred štadiónom Emirates odhalená socha k 125. výročiu založenia klubu.

Reprezentačná kariéra

Adams debutoval za Anglicko proti Španielsku v roku 1987. Taktiež hral na Eure 88 kde dal aj dva góly.
Po veľmi sľubnom štarte jeho reprezentačnej kariéry, Tony trpel sériou zranení. Kvôli zraneniu chýbal na Eure 92, avšak toho roku sa ešte stal spolu-kapitánom s Davidom Plattom v reprezentácii pod vedením Garyho Linekera. Na Eure 96 Angličania vypadli po penaltách s Nemeckom.
Celkovo odohral 66 zápasov a dal 5 gólov.
Moragne

Poloha

Obec má rozlohu 12,03 km². Najvyšší bod je položený 63 m n. m. a najnižší bod 1 m n. m.

Obyvateľstvo

Počet obyvateľov obce je 465 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bel (jednotka)

Bel (B) je bezrozmerná meracia jednotka, ktorá udáva pomer medzi dvomi (najmä) elektrickými veličinami (dvoma výkonmi, napätiami alebo prúdmi) alebo akustickými veličinami (akustickými výkonmi, akustickými intenzitami alebo akustickými tlakmi). Používa sa predovšetkým v telekomunikáciách, elektrotechnike a akustike. Jednotka je pomenovaná podľa významného amerického vynálezcu Alexandra Grahama Bella
V praxi sa najčastejšie používa ako decibel (dB), pretože bel je v praxi priveľká jednotka. 1 dB = 0,1 B. Výhoda používania decibelov je v tom, že aj veľmi veľké pomery sa dajú vyjadriť "rozumnými" číslami. Decibel sa často používa najmä ako vyjadrenie hladiny intenzity zvuku.
Standing on the Shoulder of Giants

Obal albumu

Obal albumu zdobia vysoké mrakodrapy New Yorku (Rockefellerovo centrum) a panoráma tohoto veľkomesta. Na obrázku taktiež prechádza deň do noci.
Saint-Pierre-le-Viger

Poloha

Obec má rozlohu 5,45 km². Najvyšší bod je položený 91 m n. m. a najnižší bod 32 m n. m.

Obyvateľstvo

Počet obyvateľov obce je 275 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bouzanville

Poloha

Obec má rozlohu 5,82 km². Najvyšší bod je položený 326 m n. m. a najnižší bod 284 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pravidlo

Pravidlo je kognitívny významový útvar, ktorý je výsledkom poznania spôsobu realizácie konania a je vyjadrovaný v podobe návodu, predpisu alebo normy. Konštituentom pojmu pravidla je pojem výnimky.
Pravidlo určuje (kodifikuje) východisko činnosti, vlastnosti krokov, postupnsti krokov (operácií), ako aj zamýšľaný výsledok činnosti (výsledok poslednej operácie, cieľ činnosti).
Pravidlá sú štandardné postupy alebo metódy riešenia úloh; sú to predpisy určené na určitý druh činnosti, ktoré zaručujú, že z vopred zadanej vychodiskovej situácie sa dostaneme do želanej výslednej situácie. Ak v existujúcej oblasti platí istá zákonitosť, pravidlá zaručujú, že ju bude naša činnosť rešpektovať (napr. pravidlá narábania s technickými zariadeniami; odvodzovacie pravdilá); ak je istá oblasť našou činnosťou vytváraná, pravidlá zabezpečia, že výsledok čínnosti bude mať želané vlastnosti (napr. pravidlá spoločenských hier).
Rouvray-Saint-Florentin

Poloha

Obec má rozlohu 9,36 km². Najvyšší bod je položený 156 m n. m. a najnižší bod 137 m n. m.

Obyvateľstvo

Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eyzahut

Poloha

Obec má rozlohu 6,66 km². Najvyšší bod je položený 872 m n. m. a najnižší bod 285 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Potelle

Poloha

Obec má rozlohu 4,04 km². Najvyšší bod je položený 147 m n. m. a najnižší bod 104 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pouru-aux-Bois

Poloha

Obec má rozlohu 9,02 km². Najvyšší bod je položený 373 m n. m. a najnižší bod 188 m n. m.

Obyvateľstvo

Počet obyvateľov obce je 285 obyvateľov (2009).
Graf vývoja obyvateľstva:
Zdroje: INSEE
Villers-au-Flos

Poloha

Obec má rozlohu 5,8 km². Najvyšší bod je položený 133 m n. m. a najnižší bod 113 m n. m.

Obyvateľstvo

Počet obyvateľov obce je 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Súrodenci Wachowskí

Lilly Wachowská

8. marca 2016 vydala Lilly Wachowská vyhlásenie o transgender coming oute. Prijala meno Lilly. Stalo sa tak po opakovaných hrozbách médií, že zmenu ohlásia.
Sans-Vallois

Poloha

Obec má rozlohu 4,43 km². Najvyšší bod je položený 395 m n. m. a najnižší bod 313 m n. m.

Obyvateľstvo

Počet obyvateľov obce je 120 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tortebesse

Poloha

Obec má rozlohu 11,64 km². Najvyšší bod je položený 987 m n. m. a najnižší bod 777 m n. m.

Obyvateľstvo

Počet obyvateľov obce je 52 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virollet

Poloha

Obec má rozlohu 10,01 km². Najvyšší bod je položený 46 m n. m. a najnižší bod 17 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Pázmaň

Doba

Ostrihomské arcibiskupstvo bolo založené roku 1000 a boli mu podriadené všetky ostatné biskupstvá Uhorska. Ani po vzniku nového, Kaločského, arcibiskupstva nestratil Ostrihom svoje postavenie. V roku 1279 získavajú ostrihomskí arcibiskupi titul Primas Hungariæ (prímas Uhorska), čiže hlava katolíckej cirkvi v Uhorsku. Od 13. storočia boli ostrihomskí arcibiskupi aj dedičnými županmi Ostrihomskej stolice, ktorá zahŕňala väčšinu územia súčasného Slovenska. Po bitka pri Moháči (1526) bolo v roku 1543, v dôsledku tureckého nebezpečenstva sídlo arcidiecézy a kapituly prenesené z Ostrihomu do Trnavy. Neskôr arcibiskup, vzhľadom na to, že plnil aj štátne povinnosti, sídlil v hlavnom meste Bratislave. Preto Peter Pázmaň  ako uhorský rímskokatolícky biskup a dlhoročný arcibiskup ostrihomský a prímas uhorský je zviazaný s územím dnešného Slovenska. (Nazad do Ostrihomu sa sídlo arcibiskupstva a kapituly vrátilo až v roku 1820.)
Le Souich

Poloha

Obec má rozlohu 5,11 km². Najvyšší bod je položený 161 m n. m. a najnižší bod 112 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Madrid

Dejiny

Územie dnešného mesta bolo osídlené už v praveku. Počas Rímskej ríše patrilo územie diecéze Complutum (dnes Alcalá de Henares) Vznikol ako moslimská pevnosť založená na zvyškoch vizigótskeho osídlenia zo 7. storočia. Pôvod dnešného mesta sa začal v 9. storočí, keď na mieste dnešného Kráľovského paláca postavil Mohamed I. malý palác. Okolo tohto paláca bola postavená malá citadela al-Mudaina. Blízko paláca tiekla rieka Manzanares, ktorú Arabi nazývali al-Majrīṭ (arab. المجريط – zdroj vody). Z toho vzniklo pomenovanie miesta Majerit, ktoré sa neskôr vyvinulo do súčasného Madrid. 
Citadelu dobyl v roku 1083 kresťanský kráľ Leónu a Kastílie Alfonz VI., pri svojom postupe do Toleda. Miestnu mešitu následne vysvätil ako kresťanský kostol. V roku 1329 vznikli na podnet Ferdinanda IV. v meste generálne kortesy. Miestni Sefardskí Židia a Mauri žili v meste až do 15. storočia, keď boli vyhnaní.
V roku 1561 si obec vybral ako sídlo svojho dvora Filip II., čím sa stala prvým stálym hlavným mestom španielskej monarchie. S výnimkou obdobia rokov 1601 až 1606, kedy bol hlavným mestom Valladolid, a krátkeho obdobia počas španielskej občianskej vojny, kedy vláda sídlila najskôr vo Valencii a potom v Barcelone, Madrid je hlavným mestom až dodnes.

Geografia

Mesto leží na rieke Manzanares v strede Španielska aj Madridského spoločenstva (ktoré zahŕňa mesto spolu s mestskou aglomeráciou, predmestím a priľahlými dedinami). Susedí s autonómnymi spoločenstvami Kastília-La Mancha a Kastília-León.

Ekonomika

Pre svoju ekonomickú produkciu, životný štandard a rozsah trhu je Madrid považovaný za hlavné finančné centrum Pyrenejského polostrova. Sídlia tu centrály väčšiny španielskych spoločností, rovnako ako centrály troch zo sto najväčších spoločností na svete (Telefónica, Repsol-YPF, Banco Santander).

Architektúra

Napriek tomu, že Madrid je moderné mesto s modernou infraštruktúrou si viaceré pamiatky a časti mesta zachovali historický charakter. Medzi najznámejšie patrí Kráľovský palác, Kráľovské divadlo, park Buen Retiro z roku 1631 a budova Národnej knižnice z 19. storočia, kde sídli aj archeologické múzeum a sú tu uchované viaceré španielske národné pamiatky. V meste sú tri veľkolepé múzea umenia. Museo del Prado, múzeum moderného umenia Museo Nacional Centro de Arte Reina Sofía a Museo Thyssen-Bornemisza.

Šport

V meste sídlia dva známe futbalové kluby: Real Madrid a Atlético Madrid. Ďalšie dva menej známe sú Getafe CF a Rayo Vallecano

Osobnosti mesta

Pozri Zoznam osobností Madridu
Vladimír Poštulka

Zo života

Z rodnej Ostravy odišiel po maturite do Prahy, kde vystriedal viaceré zamestnania, publikoval svoje básne v časopisoch, potom absolvoval FAMU, odbor scenáristika a dramaturgia, jeho profesormi boli Milan Kundera a Vladimír Bor. V roku 1968 začal písať texty k piesňam, hlavne pre divadlo Apollo (Petr Spálený, Yvonne Přenosilová) a brnianskym alebo ostravským spevákom (Jiří Štědroň, Hana Ulrychová, Petr Ulrych, Marta Elefteriadu, Tena Elefteriadu, Hana Zagorová, Věra Špinarová, Marie Rottrová), neskôr pre spevákov divadla Semafor (Pavel Bobek, Naďa Urbánková, Jana Robbová, Valérie Čižmárová, Miluše Voborníková) a pre niektorých ďalších interpretov, najmä pre Helenu Vondráčkovou a Martu Kubišovou. Ako spisovateľ debutoval v roku 1979 novelou Nemluvme o tom. Ako publicista pôsobil najskôr v týždenníku Story, ktorý spoločne s Halinou Pawlowskou založil. Potom spoločne s Magdalenou Dietlovou založil mesačník Xantypa.
Od roku 1991 sa profesionálne venoval kulinárskej publicistike. V roku 1997 založil a riadil mesačník Labužník, bol autorom a moderátorom televízneho cyklu Vaříme česky a rozhlasového cyklu Labužníkův lexikon. Vydal knihy Labužníkův lexikon a 100 nejslavnějších receptů světa, bol spoluautorom knihy Jak hubne labužník (s Dr. Václavou Kunovou). Od roku 2002 mal pravidelnú rubriku Zápisník labužníka v týždenníku Instinkt. Od septembra 2006 do augusta 2008 pravidelne hodnotil úroveň pražských reštaurácii, jedenkrát za týždeň v denníku Pražský deník. Od marca 2007 do septembra 2008 bol každý týždeň autorom rubriky S labužníkem v kuchyni v Lidových novinách. Od októbra 2006 bol externým hodnotiteľom nemeckého prestížneho gourmet-magazinu Der Feinschmecker, stal sa teda prvým českým gourmet-kritikom na európskej úrovni.
V období 1990 – 1999 sa venoval tiež verejnej činnosti, predovšetkým tvorbe nových zákonov týkajúcich sa autorského práva. Od roku 1991 pracoval vo výbore OSA (Ochranný svaz autorský), dva roky bol podpredsedom a výrazne sa podieľal na reforme tejto organizácie. Niekoľko rokov bol aj predsedom SAI (Svaz autorů a interpretů). Na konci deväťdesiatych rokov bol predsedom Rady Českého rozhlasu.
Učebné osnovy

Učebné osnovy sú školský dokument, v ktorom sa konkretizujú výchovno-vzdelávacie ciele, obsah a rozsah vyučovania v učebných predmetoch a v študijných predmetoch podľa schváleného učebného plánu.
Évenos

Poloha

Obec má rozlohu 41,95 km². Najvyšší bod je položený 804 m n. m. a najnižší bod 78 m n. m.

Obyvateľstvo

Počet obyvateľov obce je 2 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nossoncourt

Poloha

Obec má rozlohu 5,34 km². Najvyšší bod je položený 371 m n. m. a najnižší bod 267 m n. m.

Obyvateľstvo

Počet obyvateľov obce je 99 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tramen

Tramen je bicia slučka, ktorá je veľmi populárna v drum and basse. Tvorená je kombináciou viacerých klasických lámaných beatov.

História

Hoci je známa pod viacerými názvami (firefight, dramen, domen...). Je spojením slov "Trace" (britský elektronický hudobník, ktorý spopularizoval break) a "amen" (súčasť breaku, ktorá je najvýraznejšia a poznateľná).
Medzi interpretov, ktorí používajú Tramen patria Trace, Dom & Roland, Bad Company, Venetian Snares a mnoho ďalších.
Saint-Brevin-les-Pins

Poloha

Obec má rozlohu 19,29 km². Najvyšší bod je položený 39 m n. m. a najnižší bod 0 m n. m.

Obyvateľstvo

Počet obyvateľov obce je 12 456 (2011).
Ďalší graf zobrazuje vývoj počtu obyvateľov v obci.
Zdroje: INSEE
Bussières (Haute-Saône)

Poloha

Obec má rozlohu 6,11 km². Najvyšší bod je položený 306 m n. m. a najnižší bod 210 m n. m.

Obyvateľstvo

Počet obyvateľov obce je 321 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oldřich I.

Oldřich I. (*?, † 9. november 1034) bolo české knieža (v r. 1012 – 1033 a v r. 1034) z rodu Přemyslovcov, syn kniežaťa Boleslava II. a burgundskej princeznej Emmy (* pred 950, † 1006/1007).
Svojmu najmladšiemu synovi určil Boleslav II. údel na Žatecku. Pre úklady svojho staršieho brata Boleslava III., ktorý ho chcel dať zabiť, utiekol spolu s matkou a bratom Jaromírom k bavorskému vojvodovi Henrichovi Bavorskému. Po krátkej vláde kniežaťa Vladivoja boli povolaní do Čiech, Boleslavovým pôsobením však opäť boli vypudení. 
Po zosadení Boleslava z trónu a nástupe brata Jaromíra k moci, vrátil sa na svoj údel. Tu sa zoznámil s prostou sedliačkou Boženou († 1052), a i napriek tomu, že bol ženatý, oženil sa s ňou. Spolu mali syna Břetislava. 
Na jar roku 1012 uskutočnil Oldřich štátny prevrat a zosadil neschopného brata Jaromíra z kniežacieho stolca a sám sa stal kniežaťom. 
Bol energickým až bezohľadným panovníkom. Pre českých predákov bol síce menej manipulovateľným ako jeho brat, ale jedine on im mohol zaručiť trvanie přemyslovského rodu. Preto boli ochotní vyrovať sa s istými „nezrovnalosťami“ v životopise budúceho kniežaťa, jeho neurodzeného syna Břetislava. Legitimite svojho syna dopomohol sám Oldřich tým, že v roku 1019 dobyl späť Moravu, kde zvrhol poľskú moc, a pripojil ju k českému štátu. Novodobyté územia dal do správy svojho syna a vylepšil tak vyhliadky Břetislava na kniežací stolec.
V zahraničnej politike Oldřich dlho sledoval záujmy ríše. Na začiatku tridsiatych rokov 11. storočia sa pokúsil o samostatnejšiu a výbojnejšiu politiku v Uhorsku. Rímsky cisár Konrád II. sa však nehodlal s daným stavom zmieriť, a keď sa Oldřich na jeho príkaz nedostavil v roku 1032 do Mersenburgu, cisárov syn Henrich zorganizoval proti Čechám úspešné vojenské ťaženie. V roku 1033 na súde vo Vrbne Konrád zbavil Oldřicha vlády a dal ho uväzniť. V nasledujúcom roku ho však prepustil na slobodu a Oldřich sa opäť stal kniežaťom. 
K pozitívnejším stránkam jeho vlády patrí to, že v roku 1032 založil Sázavský kláštor.
Oldřichova vláda býva hodnotená pomerne negatívne. Isté však je, že tento knieža prekonal krízu českého štátu. Správne pochopil, že jediným východiskom, ako zabezpečiť v krajine poriadok, je vláda jedného silného panovníka, a preto odstraňoval z cesty všetko, čo mu v nej stálo.
Avenas

Poloha

Obec má rozlohu 9,49 km². Najvyšší bod je položený 887 m n. m. a najnižší bod 497 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peterský potok

Prameň

Pramení v Malej Fatre, v podcelku Lúčanská Fatra, na západnom svahu Dubového diela (751,2 m n. m.) v nadmorskej výške približne 660 m n. m.

Opis toku

Od prameňa tečie sprvu na krátkom úseku na juh, potom sa esovito stáča a pokračuje juhojuhovýchodným smerom. Z pravej strany ďalej priberá prítok z juhovýchodného svahu Končiara (1 164,1 m n. m.), následne z tej istej strany prítok zo severovýchodného svahu Chrapovej (696,0 m n. m.), vstupuje do Turčianskej kotliny, do podcelku Valčianska pahorkatina, kde tečie k obci Trebostovo juhovýchodným smerom. Na severnom okraji intravilánu tejto obce sa oblúkom stáča na severovýchod, za obcou ďalej na juhovýchod a zľava priberá prítok z juhovýchodného úpätia Dubového diela. Západne od obce Turčiansky Peter sa napokon v nadmorskej výške cca 440 m n. m. vlieva do Trebostovského potoka.
Biscarrosse

Poloha

Obec má rozlohu 160,48 km². Najvyšší bod je položený 78 m n. m. a najnižší bod 0 m n. m.

Obyvateľstvo

Počet obyvateľov obce je 12 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milovická stráň

Ochrana

Predmetom ochrany sú cenné lesné, lesostepné a stepné fytocenózy s výskytom vzácnych druhov.
Benzoylperoxid

Použitie

Benzoylperoxid sa používa ako iniciátor radikálov. Homolytické štiepenie slabej väzby kyslík-kyslík tvorí voľné radikály, ktoré spúšťajú ďalšie reakcie.
Jack Breitbart z laboratórií Revlon najskôr v 20. rokoch 20. storočia objavil použitie benzoylperoxidu pre liečbu akné. Benzoylperoxid sa typicky nanáša na príslušné miesta vo forme gélu alebo krému, v koncentrácii od 2,5%, cez obvykle účinných 5% až do 10%. Výskumy naznačujú, že koncentrácia 5 alebo 10% nie je významne účinnejšia než 2,5%, pričom koncentrácia 2,5% je obvykle lepšie tolerovaná. Aplikácia bežne spôsobuje počiatočné vysušenie, prípadne podráždenie, ale koža si počas cca týždňa zvykne.
Malé percento ľudí má na benzoylperoxid výrazne vyššiu citlivosť - spôsobuje u nich pálenie, svrbenie, odlupovanie kože, prípadne opuch. Aplikuje sa preto najnižšia koncentrácia a zvyšuje sa až podľa potreby. Hneď ako sa vytvorí tolerancia, opätovné zvýšenie množstva alebo koncentrácie a získania tolerancie na túto vyššiu úroveň zvyčajne umožňuje lepšie následné vyčistenie akné. Benzoylperoxid funguje ako olupovacie činidlo, urýchľuje obmenu kože a čistí póry, čím znižuje počet baktérií navyše k priamemu antibakteriálnemu účinku.
Medzi iné bežné použitie benzoylperoxidu patrí farbenie vlasov a v systémy pre bielenie zubov. Benzoylperoxid sa používa aj pri príprave múky a možno ho použiť ako iniciátor a katalyzátor do polyesterových živíc (ako alternatívu oveľa nebezpečnejšieho metyletylketónperoxidu).

Nepriaznivé účinky

V maximalizačnom teste vykonávanom na ľuďoch v štúdii v roku 1977 získalo 76% osôb kontaktnú citlivosť na benzoylperoxid. Používala sa koncentrácia 5 a 10%.

Bezpečnosť

Čistý benzoylperoxid je silne horľavý, výbušný a jedovatý. Môže pôsobiť ako karcinogén a mutagén, je preto potrebné s ním zaobchádzať opatrne. Zriedený v masti sa benzoylperoxid používa na liečbu akné a vzťahujú sa k nemu nasledujúce bezpečnostné opatrenia. Je potrebné dodržiavať bezpečnostné pokyny uvedené pri výrobku.
V USA je typická koncentrácia benzoylperoxidu 2,5 až 10%. Prípravky na liečbu akné sú k dispozícii ako na lekársky predpis, tak i bez neho. Vyššie koncentrácie sa používajú na odfarbovanie vlasov a bielenie zubov. Benzoylperoxid, ako väčšina peroxidov, je silným bielidlom. Kontakt s látkou alebo s vlasmi spôsobuje trvalé odfarbenie, väčšinou okamžité. Tiež druhotný kontakt môže spôsobiť odfarbenie – napríklad kontakt s uterákom, ktorý bol použitý na zmývanie výrobkov obsahujúcich benzoylperoxid.
Benzoylperoxid sa pri styku s kožou rozkladá na kyselinu benzoovú a kyslík, ani jedna z týchto látok nie je významne toxická. Je dôležité pripomenúť, že bezpečnosť produktov rozkladu neznamená, že je látka sama bezpečná – podstatné je, že benzoylperoxid účinkuje ako oxidačné činidlo. Peroxid vodíka je žieravý, jedovatý a karcinogénny, ale rozkladá sa na vodu a kyslík.

Syntéza

Benzoylperoxid sa obvykle pripravuje reakciou peroxidu sodného s benzoylchloridom, kedy vzniká benzoylperoxid a chlorid sodný. 2PhCOCl + Na₂O₂ → (PhCO)₂O₂ + 2NaCl

Rozklad

Polčas rozpadu benzoylperoxidu je jedna hodina pri 92 °C, pri 131 °C je jedna minúta.
Courcelles (Territoire de Belfort)

Poloha

Obec má rozlohu 5,32 km². Najvyšší bod je položený 512 m n. m. a najnižší bod 385 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Boroškay

Životopis

Narodil sa v rodine Jána Boroškaya a jeho manželky Barbory rodenej Loykovej. Študoval na gymnáziu v Levoči a Rožňave. Vyštudoval Banícku a lesnícku akadémiu v Banskej Štiavnici. Pôsobil spočiatku ako učiteľ v obci Kozelník, v okrese Banská Štiavnica. Neskôr ako notár v Ostrej Lúke a vo Zvolene. Od roku 1877 bol mestským lesmajstrom vo Zvolene. Zaoberal sa prírodnými vedami, bol zberateľom prírodnín - minerálov, skamenelín, vtákov, ich vajíčok a hniezd, jeleních parohov a srnčích parôžkov. Vlastnil bohatý herbár a zbierku hmyzu, najmä chrobákov, o výskum ktorých mal ako lesník veľký záujem. Zhromaždil aj pozoruhodnú zbierku mincí. Venoval sa však najmä ornitológii. Od roku 1885 spolupracoval s Uhorským ornitologickým ústavom, ktorému pravidelne posielal svoje pozorovania, i s Uhorskou ornitologickou spoločnosťou a Národným múzeom v Budapešti. Svoje celoživotné ornitologické  pozorovania zhrnul do práce Vtáctvo Zvolenskej župy, ktorá zostala v rukopise, nezvestná. Bol popredným preparátorom vtákov na Slovensku. Jeho zbierka preparovaných vtákov, ktorú vystavoval v roku 1906 v Budapešti i jeho zbierka minerálov sa nachádza v Prírodovednom múzeu SNM v Bratislave.
Auger-Saint-Vincent

Poloha

Obec má rozlohu 13,97 km². Najvyšší bod je položený 135 m n. m. a najnižší bod 73 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
AmatFest

AmatFest bol nesúťažný festival zameraný na prezentáciu výhradne neprofesionálnych audiovizuálnych diel (hrané, experimentálne a animované filmy a videoklipy) od tvorcov z celého Slovenska a zahraničia formou videoprojekcie.

História festivalu

Pri premiére festivalu v roku 2004 bolo premietnutých celkovo 26 filmov slovenskej a českej produkcie. V druhom ročníku (2006) bolo uvedených 22 filmov, ale až zo 4 krajín, a to zo Slovenska, Česka, Spojeného kráľovstva a Austrálie. Tretí ročník AmatFest-u predstavil slovenské, české, anglické, poľské a chorvátske filmy. Medzi filmovými blokmi vystúpili kapely ANYTIME z Dolného Kubína a CONTACT MO z Manchestru (UK). V rámci štvrtého ročníka boli uvedené slovenské, české, anglické, chorvátske, nemecké a estónske filmy a vystúpila kapela Spod Budína spolu s Robom Hulejom. Piaty, posledný ročník, sa konal v roku 2012.

Charakteristika a ciele festivalu

Cieľovou skupinou projektu boli nielen fanúšikovia filmu, ale všetci milovníci alternatívnych foriem kultúrnych aktivít. Organizátori tiež dávali priestor amatérskych hudobníkom, ktorí sa prezentovali počas prestávok medzi filmovými blokmi, čím sa ešte viac rozširoval nekomerčný kultúrny rozmer akcie.
Účelom medzinárodnej prehliadky amatérskych filmov AmatFest bolo poukázať na skutočnosť, že vďaka bežne prístupným moderným technológiám sa v dnešnej dobe dajú amatérskymi tvorcami vytvoriť vysokokvalitné audiovizuálne diela. Jedným z hlavných cieľov festivalu bolo vznik takýchto diel podporiť a spopularizovať.